***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΖΑΓΟΡΟΧΩΡΙΑ**

**2 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **30/11** | **01/12** |

**1η ΗΜΕΡΑ: ΠΑΤΡΑ – ΖΑΓΟΡΟΧΩΡΙΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:30 αναχωρούμε με ενδιάμεση στάση για τα Ζαγοροχώρια. Πρόκειται για την γνήσια περιοχή της ηπειρωτικής γης, με αρκετά χωριά, σκορπισμένα στις κατάφυτες πτυχώσεις των βουνών της Πίνδου με ιδιόμορφη παραδοσιακή αρχιτεκτονική. Επιβλητικοί ορεινοί όγκοι, κατάφυτα δάση, απόκρημνα φαράγγια, τρεχούμενα νερά, πετρόχτιστα σπίτια, εντυπωσιακά αρχοντικά, γραφικές εκκλησίες, λιθόστρωτα καλντερίμια και τοξωτά γεφύρια συνθέτουν ένα μωσαϊκό αστείρευτου κάλλους. Πρώτος μας σταθμός είναι το Μονοδένδρι. Σε κοντινή απόσταση (με τα πόδια) μπορείτε να επισκεφθείτε ένα από τα πιο εντυπωσιακά σημεία της, τη Χαράδρα του Βίκου, που έχει χαρακτηριστεί Εθνικός Δρυμός από το 1973. Στη συνέχεια θα δούμε το πέτρινο γεφύρι του Κόκκορη και θα συνεχίσουμε για το Τσεπέλοβο, το ιστορικό χωριό με πλούσια παράδοση και αρκετά μνημεία όπως εκκλησίες, παλιά αρχοντικά, καλντερίμια, νερόμυλους, βρύσες. Ελεύθερος χρόνος για περιήγηση και γεύμα και στη συνέχεια θα μεταβούμε στο χωριό Κήποι που είναι χτισμένο στη βραχώδη πλαγιά ενός λόφου σε υψόμετρο 800 μ. Τακτοποίηση στο ξενοδοχείο.

**2η ΗΜΕΡΑ: ΖΑΓΟΡΟΧΩΡΙΑ – ΠΑΤΡΑ**

Στην σημερινή μας περιήγηση μας στα Ζαγοροχώρια θα επισκεφθούμε την Αρίστη, το κυριότερο κεφαλοχώρι του δυτικού Ζαγορίου. Η πλούσια βλάστηση, τα καλοδιατηρημένα αρχοντικά και η κεντρική πλατεία με τα παραδοσιακά καφενεία θα σας εντυπωσιάσουν. Στη συνέχεια θα επιβιβαστούμε (προαιρετικά) σε mini-bus για να ανεβούμε στο χωριό Μεγάλο Πάπιγκο, ένα από τα πιο φημισμένα και ωραιότερα χωριά του Δυτικού Ζαγορίου. Ο οικισμός θα σας εντυπωσιάσει με την άψογη αρχιτεκτονική του, τα λιθόστρωτα καλντερίμια, τα αρχοντικά και τις εκκλησίες που χρονολογείται από τον 14ο αιώνα και είναι χτισμένο σε υψόμετρο 900 μ. στους πρόποδες της Αστράκας. Επιστροφή στην Αρίστη και επιβίβαση στο πούλμαν με προορισμό την Κλειδωνιά. Όσοι επιθυμούν θα πεζοπορήσουμε μια βατή διαδρομή (συνολικής απόστασης 2 χλμ) δίπλα στον ποταμό Βοϊδομάτη με τα κρυστάλλινα νερά του έως τη πέτρινη γέφυρα της Κλειδωνιάς. Ελεύθερος χρόνος για γεύμα σε μια θαυμάσια τοποθεσία στο ποταμό Βοϊδομάτη και το απόγευμα θα αναχωρήσουμε για τη Πάτρα. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 30/10 με προκαταβολή  | 95 € | 125 € |
| Για κρατήσεις που θα γίνουν από τις 31/10 | 105 € | 135 € |

**ΠΕΡΙΛΑΜΒΑΝΟΝΤΑΙ**

* Διαμονή στο παραδοσιακό ξενοδοχείο **KIPI MOUNTAIN RESORT** στους Κήπους με πρωινό
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 50 €. Εξόφληση έως 5 ημέρες πριν την αναχώρηση**
* Δεν περιλαμβάνονται: η προαιρετική μεταφορά με mini bus από Αρίστη – Πάπιγκο και επιστροφή (10 €), o φόρος διαμονής και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.